ขอสอบถามหน่อยค่ะ มีเพศสัมพันธ์กับแฟน ใส่ถุงยางอยู่นะคะ แต่ว่าถุงหลุดเข้าไปในช่องคลอดแล้วแฟนไม่เสร็จด้วย ว่าจะซื้อยาคุมฉุกเฉินมากิน แต่ว่าเดือนนี้กินไปแล้ว(แบบเม็ดเดียว)เหตุมาจากถุงหลุดเหมือนกันค่ะ มันจะมีโอกาสท้องไหมคะ แล้วกินยาฉุกเฉินได้อีกรึเปล่าคะ
สวัสดีค่ะ หากฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น จริงๆ แล้วโอกาสที่จะตั้งครรภ์ก็ถือว่าแทบไม่มี ดังนั้น ก็ไม่จำเป็นต้องทานยาคุมฉุกเฉินไปก็ได้ค่ะ แต่หากไม่แน่ใจ หรือก่อนหน้านั้น ฝ่ายชายเพิ่งมีการหลั่งน้ำอสุจิออกไป เช่น จากการช่วยตัวเอง โอกาสที่จะตั้งครรภ์ก็อาจมีได้เล็กน้อย ทั้งนี้ หากต้องการทานยาคุมฉุกเฉิน ก็สามารถทานได้ แม้จะได้ทานไปแล้วก่อนหน้านั้นในเดือนเดียกวันก็ตามค่ะอย่างไรก็ตาม หากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ